Mara Ingliża tinsab f’kundizzjoni kritika wara li lbieraħ fit-8.15 p.m.  waqgħet minn għoli fi Triq ix-Xatt, Għajnsielem, Għawdex. Minn investigazzjoni preliminari rriżulta li għal xi raġuni li għadha mhix stabbilità, il-mara li tgħix in-Nadur, il-mara waqgħet fit-triq ta’ taħtha, li hija għaxar piedi ‘l isfel mit-triq ewlenija. Hija ttieħdet immedjatament l-Isptar Ġenerali ta’ Għawdex għall-kura, fejn il-kundizzjoni tagħha qalbet għall-agħar u għalhekk kienet ittrasferita għall-Isptar Mater Dei. B’rabta ma’ dan il-każ infetħet inkjesta Maġisterjali u nħatru diversu esperti biex jassistu fl-investigazzjoni.